JEE Main Result 2019: कभी भी आ सकता है जेईई मेन रिजल्ट, jeemain.nic.in पर ऐसे कर पाएंगे चेक  
जेईई मेन रिजल्ट 30 अप्रैल से पहले आएगा.
रिजल्ट कभी भी आ सकता है.
रिजल्ट वेबसाइट jeemain.nic.in पर आएगा.
JEE Main Result 30 अप्रैल से पहले जारी कर दिया जाएगा. JEE Main 2019 परीक्षा का रिजल्ट (JEE Main Result 2019) अब कभी भी जारी किया जा सकता है. बोर्ड द्वारा अभी कोई निर्धारित तारीख सामने नहीं आई है, लेकिन 30 तारीख से पहले रिजल्ट जारी होना है. ऐसे में स्टूडेंट्स JEE Main की ऑफिशियल वेबसाइट jeemain.nic.in रोज चेक करते रहें. स्टूडेंट्स अपना रिजल्ट (JEE Main 2019 Result) इस वेबसाइट से ही चेक कर पाएंगे. बता दें कि JEE Main 2019 परीक्षा 7,8, 9, 10 और 12 अप्रैल को आयोजित की गई थी. इसमें करीब 11 लाख छात्रों ने रजिस्ट्रेशन कराया है. जबकि पहली परीक्षा जनवरी में हुई थी. जनवरी में हुई परीक्षा में  8.75 लाख स्टूडेंट्स शामिल हुए थे. इस परीक्षा में 15 स्टूडेंट्स ने 100 परसेंटाइल हासिल किए थे.  बता दें कि जेईई मेन (JEE Main) परीक्षा में आर्थिक आधार पर पिछड़े वर्ग (EWS) के स्टूडेंट्स को 10 प्रतिशत आरक्षण दिया जाएगा.
- उम्मीदवारों को अपना रिजल्ट चेक करने के लिए ऑफिशियल वेबसाइट jeemain.nic.in पर जाना होगा.
- अब अपना एप्लीकेशन नंबर और जन्मतिथि डालकर लॉग इन करना होगा.
- आपका रिजल्ट आपकी स्क्रीन पर आ जाएगा.
- आप भविष्य के लिए अपने रिजल्ट का प्रिंट ऑउट ले सकते हैं.
आपको बता दें कि जेईई मेन परीक्षा कम्प्यूटर बेस्ड होती है. जेईई मेन परीक्षा साल में दो बार आयोजित करवाई जाती है. स्टूडेंट्स किसी एक परीक्षा में हिस्सा ले सकते हैं. जेईई मेन की परीक्षा देश प्रतिष्ठित इंजीनियरिंग संस्थानों जैसे NITs, IIITs, CFTIs में इंजीनियरिंग और आर्किटेक्चर कोर्सेज में दाखिले के लिए आयोजित की जाती है.